40 ETUDES 
mais ke eles ne soient pieurs de chèles ki sont faites au piet de le monoie le roy, et ke 
nous puissiens nos monoies faites ès terres ke nous tenons del empire faire courre, sans 
le contredit dou roy, par toute Flandre, puis K'ele est aussi souffisans et plus ke li monoie 
le roy. Item, chier fil, ayés en remanbrance ke li privilége et les frankises ke nous avons 
données, ensi comme par nécessilei, au tans de ceste wierre, à nos boines villes, pour 
aquerre leur bénivolense, ki pau nous a valut, soient cassei, meesment en tous les poins 
desdittes francises ki sont et seront trouvez contre droit et contre raison, par qoi, pour 
l'occoison de cheaus, toute matère de discorde soit ostée entre nous et nos hoirs et les 
boines villes devantdites ‘. Et sour toutes autres besoignes, chier fil, soïiés diligent et 
curieus de imfourmer le pape et cheaus ki bien de lui sont, par vous et vos amis, à che 
ke nos yretages nos soit sauvés. Item, souviègne-vous de pourveoir, se faire le poeis, ke 
nous puissiens faire en Flandre, en le partie dou royaume, monoie au piet de le monoie 
le roy, et milleur, liquèle puist avoir son cours au royaume; car à no grand damage, 
à tort et de lonc tans, si comme vous saveis, li rois nous a cassei nostre monoie ke nous 
devoms avoir de no droit, ki cours ne pooit avoir au royaume, par la forche le roy et le 
légièreté de se monoie. Encore vous envoions-nous, par un autre escrit, griés ke nos 
gent nous ont fait savoir kon a fait à nous et à no gent, chi-dedens enclos. Et sachiés 
ke mesire Joffrois de Genville et Willaume vos frères el no gent ont requis au connes- 
table et à cheaus ki sont de par le roy, ke chil grief et pluseur autre ke nous ne vous 
envoions mie, fait à nous et à no partie, fussent en sauve main des 1 mareschiaus ki le 
triuwe doivent warder, duskes à dont ke li déclaration fust faite, là où il deust demorer par 
droit, tant soit nos drois clers; mais nous n’en pooms finir, ains est refusei et prendent à 
suer, et che meisme ke nous avièmes en no mains par-devant de le triuwe, de nos hommes 
ki mauvaisement nous ont laissiés et se sont trait par-devers le roy, nous pierdoms par le 
forche le roy, ki le fait prendre et lever apertement et les fait retraire sour le leur. Item, 
n'ouvliiés mie ramentevoir au conte de Savoie et à monsigneur Othe de Gransson, au 
traitié de ches besoignes, kil avisent l’apostoile, ke se li rois avoit plain piet de tière en 
Flandre, légier est assavoir ke li remanans vaurroit pau à nos et à nos hoirs, quant il, as 
tans kil n’i avoit riens, et il ne nous haoit nient, ne devoit hair, riens ne nous pooit 
demorer; et sour cest article mesire Willaume de Mortagne parla au comte de Savoie, 
desdont kil fu en Flandre, si comme vous li ramenteverés. 
Donnei à Pethenghiem, l’endemain de la Magdelaine *. 
Cette lettre ne trouva plus Robert de Béthune à Rome. La mission qu'il 
avait reçue avait été terminée, au mois de juin, par la sentence arbitrale 
* Les concessions de priviléges faites aux communes avaient été nombreuses : on voit qu'elles 
étaient peu sincères. Mais il n’est pas moins vrai que les villes de Bruges et de Gand avaient trahi 
le comte et le pays, en favorisant les Français, et on comprend que Gui de Dampierre les ait jugées 
indignes des priviléges qu'il leur avait accordés. 
2 Archives de Flandre, à Lille. 
